- 8 - Kannadig Montroulez - Miz Du 2006  Echu ganeomp hon tamm tro e-kostez kouent ar Jakobined ha tro-war-dro, distroomp bremañ un tamm war hor chiz evit mont pellochik etrezek Ru Bariz a stagad gant al labourioù evit he digeriñ e diwezh ar bloaz 1835.  En ur penn anezhi ez oa un dosenn a roas hech ano dar blasenn savet warnezhi: Plasenn an Dosenn. Pladet e voe an dosenn e 1834 hag er bloavezh-se eo e voe diskaret ivez daou di evit digeriñ hent da vont war-eeun da Blasenn ar Chochu.  Marchad ar chaol a veze war ar blasenn e lech ma werzhed ivez frouezh ha pell evit ar golchejoù. Setu ma rae lod Plasenn al Legumaj Bihan eus ar blasenn-se.  En tu eus ar blasenn e lech memañ ar Sonothèque, en traoñ, ez oa ur poull-kannañ, ul lenn vras.  An Aotroù Boulineau a zalche ostaleri e lech maz edoa La Buvette du Dossen kentoch. Ul lodenn eus ar blasenn a yae gant an ostaleri setu ma voe prenet houmañ gant kêr en avis he diskar evit frankaat ar blasenn.  Dan ampoent e challe  Montrouleziz gwelet o Tivogediñ siminal vras melin-vïer Boulineau a yoa e-tro-kein.  LHôtel de Provence, ur batis kaer harp ouzh la Renaissance, a yoa unan eus otelioù bras kêr da neuze. Ar chezeg, hag a veze lojet er marchosi dindan an otel, a deue er-maez dre Ru Bariz .Tinell vat a veze dalchet en otel; prejoù-boued bras, enno ouzhpenn ugent meuz, a veze servijet enni. Anavezet mat ez oa an otel ha tud vrudet a reas o diskenn enni evel ar priñs Jérôme Bonaparte, breur yaouankañ an impalaer  Napoleon IIIe e 1852, ar skrivagner Alexandre Dumas e miz Gouhere 1869, ha Prosper Merimée ivez marteze Tristan Corbière a gustume dont di da roulañ hag ober chervad.